钦定古今图书集成/明伦汇编/家范典/第073卷 > 汉应劭风俗通义 > 《与妹书》宋·鲍照
## 钦定古今图书集成/明伦汇编/家范典/第073卷 > 汉应劭风俗通义 > 《与妹书》宋·鲍照

吾自发寒雨，而全行日少，栈石星饭，结荷水宿，以今
食时，仅及大雷。涂登千里，日逾十辰，去亲为客，如何
如何？向因涉顿，凭观川陆，遨神清渚，流睇方曛。东顾
五洲之隔，西眺九派之分，窥地门之绝景，望天际之
孤云。南则积山万状，争气负高，含霞饮景，参差代雄。

群归，静听无闻，极视不见。”北则陂池潜演，湖泽脉通，
栖风之鸟，水化之虫，以智吞愚，因彊捕小，号噪惊聒，
纷牣其中。西则“回江永指，长波天合，滔滔何穷，漫漫
安竭？左右青蔼，表里紫霄。从岭而西，气尽金光，半山
以下，纯为黛色。”信可以神居帝郊，镇控湘汉者也。夕
景欲沉，晓露将合，孤鹤寒啸，游鸿远吟，《樵苏》一叹，舟
子再泣，诚足悲忧，不可说也。